== Tidlig Maglemosetid. ==
 
=== Klima og levevilkår ===
[[Fil:Yolda_MeerX.png|thumb|Yoldiahavet.]]
Omkring 9.700 f.Kr. indtrådte en markant temperaturstigning, fra gennemsnitligt ca. 10&nbsp;°C til 14-15&nbsp;°C i sommermånederne.<ref name="jj 47">Jensen (1988), s. 47</ref> Temperaturstigningen indebar, at indlandsisen nu afsmeltede helt fra det sydskandinaviske område<ref>Jensen (2001), s. 86</ref>. Det afstedkom en lang række følgevirkninger for plantevækst, dyreliv og egnenes befolkning. Med indlandsisens afsmeltning forsvandt for det første også [[tundra]]en og sammen med den forlod [[rensdyr]]ene det sydlige Skandinavien og søgte nordpå opover den skandinaviske halvø. Det formodes, at en overordentlig stor del af rensdyrjægerne ligeledes fortrak nordpå efter deres sædvanlige bytte frem for at tilpasse sig de forandrede levevilkår (kendt som [[Fosna-Hensbackakultur]]). De, hvis levevis har givet maglemosekulturen dens særpræg, var således indvandrere, der sydfra fulgte birkeskoven og med den [[elg]], [[urokse]], [[kronhjort]] og [[rådyr]] ind i det nordeuropæiske lavland.<ref name="jj 47"/>
Historie